Ancistrocladus

**Ancistrocladaceae** je porodica cvjetnica iz reda 
Caryophyllales. Ima samo jedan rod, ***Ancistrocladus*** sa lijanama, koje su rasprostranjene u tropima Starog svijeta.

## Klasifikacija
Sistem APG II, iz 2003 (nepromijenjeni APG sistem, od1998), također prepoznaje ovu porodicu i uključuje u red Caryophyllales u kladusu jezgarne eudikotiledone.

Nedavni molekularni i biohemijski dokazi  sugeriraju mesožderske taksone i u redu Caryophyllales (porodice *Droseraceae* i *Nepenthaceae* i vrste *Drosophyllum lusitanicum* i *Triphyophyllum peltatum*) koji pripadaju istom kladusu. Porodica *Ancistrocladaceae* pripadala bi istom kladusu, mada njene vrste nisu mesožderke.
Bliska veza između ove porodice i porodice *Dioncophyllaceae* (koja sadrži mesoždernu vrstu *T. peltatum*) podržana je sličnom strukturom polena i peteljčica. Cronquistov sistem, 1981., porodicu je svrstao u red Violales (zajedno sa *Dioncophyllaceae*). Takhtajanov sistem je porodicu postavio po svom redu Ancistrocladales.

## Opis 
Jedini rod iz porodice *Ancistrocladaceae* je malo poznati *Ancistrocladus*, sa oko 20 vrsta. To su paleotropske penjačice, koje se nalaze u nizijskim do pretplaninskim, vlažnim do sezonskim zimzelenim ili močvarnih šumama. Slabo razgranata, simodijska stabljika je kompleksna i može preći promjer od 10&nbsp;cm. Njihovi listovi su u gustim, zimzelenim rozetama. Cjeloviti su, imaju kratke peteljčice, a nemaju stipule . Imaju trihome i epidrmne žlijezde na aksiksalnoj površini, koje luče voštanu prevlaku. Cvjetovi su mali. spojeni sa osnovom, a krunica je preklopljena ili uvijena po dužini. Plod je orah, često sa krilasto izraslim ostacima čašičnih listova.

## Rasprostranjenje
Vrste * Ancistrocladus * potiču iz tropske Afrije, sa Indijskog potkontinenta i jugoistočne Azije.

## Medicinski potencijal 
Naučno zanimanje za ovaj rod znatno je poraslo, jer Nacionalni institut za rak lijanu *Ancistrocladus korupensis* smatra potencijalnim anti-AIDS izvorom zbog vrlo efikasnog načina djelovanja protiv HIV-a. Ova biljka je otkrivena u Kamerunu i kasnije prepoznata kao nova vrsta. Njen aktivni sastojak je mihelamin B, acetogeni naftil izokinolin alkaloid, koji se nalazi u zrelim listovima. Također, korupensamin E je novi antimalarijski lijek koji je ekstrahiran iz iste biljke.

**Ancistrocladus skraatus** se koristi u tradicionalnoj medicini u Gani, kao tretman protiv ospica i groznice. Aktivni sastojak je alkaloid ancistrobrevin D.

Ancistroclin, alkaloid iz *A. tectorius*, koristi se protiv dizenterija. I u drugim vrstama. nalazr se mnogi alkaloidi.
 
## Vrste
Priznate vrste do 2014:
# *Ancistrocladus abbreviatus* Airy Shaw - zapadna Afrika
# *Ancistrocladus attenuatus* Dyer - zapadni Bengal, Mjanmar, Andamanski otoci
# *Ancistrocladus barteri* Scott-Elliot - zapadna Afrkca
# *Ancistrocladus benomensis* Rischer & G.Bringmann - Pahang
# *Ancistrocladus congolensis* J.Léonard - Kongo-Brazavil, Gabon, Zair
# *Ancistrocladus ealaensis* J.Léonard - Kongo-Brazavil, Gabon, Zair, Centralnoafrička Republika
# *Ancistrocladus grandiflorus* Cheek - Kamerun
# *Ancistrocladus griffithii* Planch. - Indokina, Andamanski otoci
# *Ancistrocladus guineensis* Oliv. - Nigerija, Kamerun, Gabon
# *Ancistrocladus hamatus* (Vahl) Gilg - Šrilanka
# *Ancistrocladus heyneanus* Wall. ex J.Graham - jugozapadna Indija
# *Ancistrocladus ileboensis* Heubl, Mudogo & G.Bringmann - Kongo-Brazavil
# *Ancistrocladus korupensis* D.W.Thomas & Gereau - Nigeria, Cameroon
# *Ancistrocladus letestui* Pellegr. - Kongo-Brazavil, Gabon, Zair, Centralnoafrička Republika
# *Ancistrocladus likoko* J.Léonard - Kongo-Brazavil, Zair
# *Ancistrocladus pachyrrhachis* Warb. - Liberija
# *Ancistrocladus robertsoniorum* J.Léonard - Kenija
# *Ancistrocladus tanzaniensis* Cheek & Frim. - Tanzania
# *Ancistrocladus tectorius* (Lour.) Merr. - Andamanski otoci, Kambodža, Hainan, Borneo, Sumatra, Laos, Malaysia, Myanmar, Singapore, Tajland, Vijetnam
# *Ancistrocladus uncinatus* Hutch. & Dalziel - Nigerija
# *Ancistrocladus wallichii* Planch. - Asam, Bangladeš, Andamanski otoci

## Reference
* anti-AIDS source
*http://www.botanicus.org/page/559996
*http://www.botanicus.org/title.aspx?bibid=b13058551&volume=3&issue=&startpage=494&year=1993
*Cheek, M. (2000a). A synoptic revision of *Ancistrocladus* (Ancistrocladaceae) in Africa, with a new species from western Cameroon. Kew Bulletin

## Vanjski linkovi
* Ancistrocladaceae in L. Watson and M.J. Dallwitz (1992 onwards). *The families of flowering plants: descriptions, illustrations, identification, information retrieval.* Version: 30 May 2006. http://delta-intkey.com 
* NCBI Taxonomy Browser

Kategorija:Caryophyllales
Kategorija:Ancistrocladaceae